作者：无名氏
词牌/韵律：万年欢慢・万年欢

paragraphs: 禁篽初晴，见万年枝上，工啭莺声。
藻殿连云，萍曦高照檐楹。
好是帘开丽景，袅金炉、香暖烟轻。
传呼道、天跸来临，两行拱引簪缨。
看看筵敞三清。
洞宝玉杯中，满酌犀觥。
烂熳芳葩，斜簪庆快春情。
更有箫韶九奏，簇鱼龙、百戏俱呈。
吾皇愿、永保洪图，四方长乐升平。